ઉપેન્દ્ર કુશવાહાએ કહ્યું હતું કે યદુવંશી યાદવોનું દૂધ અને કુશવંશી કોઈરી સમુદાયના ચોખા મળી જાય તો સારી ખીર બની શકે તેમ છે.અને સ્વાદિષ્ઠ વાનગીને બનતાં કોઈ રોકી શકે તેમ નથી. નરેન્દ્ર મોદીના પ્રધાનમંડળના આ પ્રધાનના કેટલાય અર્થ નીકળી રહ્યા છે. તેમના નિવેદનને રાજદ વડા લાલુપ્રસાદ યાદવ સાથે સાંકળીને જોવામાં આવી રહ્યું છે. આરજેડીને જ યદુવંશીઓનો પક્ષ કહેવામાં આવે છે. યદુવંશી મહદઅંશે ગોપાલક છે અને કુશવાહા મહદઅંશે ખેતીવાડી કરે છે. કુશવાહાએ સંકેતોમાં કહી દીધું હતું કે લોકસમતા પાર્ટી અને આરજેડી હાથ મિલાવી દે તો બિહારમાં ભાજપ, જદયુ અને લોજપ ગઠબંધનને હરાવી શકે છે.